**Atbildes par Atklāta konkursa prasībām**

(Atklāts konkurss „Ražošanas ēkas Valkā, Varoņu ielā 37A, 39A būvniecība”, iepirkuma ID Nr. VND/2017/4K/ERAF)

1. **Jautājums:**

Nolikuma 3.1.7. punktā ir teikts *“Pretendents pēdējo 5 (piecu) gadu laikā kā ģenerāluzņēmējs sekmīgi ir īstenojis vismaz 2 (divus) iepirkuma priekšmetam līdzvērtīgus objektus - ēku jaunbūves vai pārbūves būvdarbus. Par līdzvērtīgiem objektiem tiks uzskatītas III grupas* ***publiskas*** *ēkas, kuras katra atbilst sekojošiem rādītājiem:*

* + - 1. *ēkas kopējā platība ir vismaz 3000 m²;*
			2. *objekti nodoti ekspluatācijā ne agrāk kā 5 (pieci) gadi pirms piedāvājumu iesniegšanas termiņa beigām un par ko ir saņemta pozitīva (ar norādi par darbu kvalitatīvu un pilnīgu izpildi nolīgtajā termiņā) pasūtītāja atsauksme. Pievienot atsauksmi par veiktajiem darbiem līdzvērtīgā objektā;*
			3. *vismaz viens objekts ir ražošanas ēka ar biroju (birojam ir jābūt vismaz 300 m2 no ēkas kopējās platības), kas atbilst visām iepriekš minētajām prasībām.*

Ņemot vērā iepirkuma priekšmetu lūdzam svītrot vārdu *publiskas*. Dotā nolikuma prasības redakcija nosaka, ka pretendentam ir jābūt pieredzei ražošanas ēkas ar biroju būvniecībā, kas būtu klasificējama kā publiska ēka. Saskaņā ar LBN 205-15 “Publiskas būves” 1.pielikumu - ražošanas ēkas ar biroju nav uzskatāmas par publisku ēku.

**Atbilde:**

Izdarīti grozījumi nolikumā ar Iepirkumu komisijas 2017.gada 14.septembra lēmumu (skatīt nolikuma grozījumus).

1. **Jautājums:**

Lūdzam skaidrot/precizēt vai pamatot nolikuma punkta 3.1.7. apakšpunktā 3.1.7.3. (pretendenta pieredze) un 3.1.8. (atbildīgā būvdarbu vadītāja pieredze) apakšpunktā 3.1.8.3. noteikto, tas ir, prasībās ir noteikti divi dažādi biroju ēkas apjomi 300 m2 un 500 m2 no kopējās ēkas platības.

**Atbilde:**

Izdarīti grozījumi nolikumā ar Iepirkumu komisijas 2017.gada 14.septembra lēmumu (skatīt nolikuma grozījumus).

1. **Jautājums:**

Lūdzam skaidrot vai izslēgt nolikuma 2.2.8. punktu *“Piedāvājuma cenas noteikšanas principi, īpaši attiecībā uz iespējamu cenas pieaugumu”.* Ieinteresētajam Pretendentam īsti nav skaidra nolikuma punkta Nr. 2.2.8. izvirzītās prasības būtība. Visi Pretendenti iesniedzot cenu piedāvājumu apliecina, ka cenas piedāvājums ir spēkā vismaz 120 dienas no piedāvājuma iesniegšanas dienas atbilstoši nolikuma prasībai Nr.1.8.1. Cenas piedāvājumi tiek rēķināti atbilstoši esošai tirgus situācijai konkrētajā periodā.

**Atbilde:**

Ņemot vērā to, ka līguma izpilde ir 12 mēneši no līguma noslēgšanas brīža, tad Pretendents brīvā formā norāda cenas noteikšanas principus, kas ņemti vērā, sagatavojot piedāvājumu. Piemēram, vai ir ņemtas vērā materiālu un darbaspēka iespējamās izmaksu izmaiņas saistībā ar nodokļu izmaiņām, iespējamās tendences tirgū un tml.

1. **Jautājums:**

Nolikuma punktā Nr. 1.10.8. ir teikts, ka “*Finanšu piedāvājumā iekļautās* ***tāmes sastāda un pārbauda personas, kuras ir saņēmušas būvprakses sertifikātu****, norādot paraksta atšifrējumu un sertifikāta numuru. Attiecīgajam sertifikātam ir jābūt derīgam piedāvājuma iesniegšanas dienā”.*

Norādām, ka atbilstoši LBN 501-17 "Būvizmaksu noteikšanas kārtība" noteikumu punktam Nr.9 *“Būvprojekta tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams”* ir paredzēti vairāki varianti kādā veidā var tikt sastādītas, pārbaudītas, parakstītas un iesniegtas tāmes.

Lūdzam apstiprināt, ka Pretendents netiks izslēgts no dalības iepirkumā, ja tāmes sastādītājam nebūs patstāvīgas prakses tiesības būvinženiera vai citā saistītā inženierzinātnes profesijā sertifikāta, bet visas pārējās finanšu piedāvājumā iekļautās tāmes pārbaudīs un parakstīs sertificēts būvspeciālists ar Latvijas Būvinženieru savienības izdotu sertifikātu ēku būvdarbu vadīšanā un būvuzraudzībā.

**Atbilde:**

Apstiprinām, ka Pretendents netiks izslēgts no dalības iepirkumā, ja tiks ievērotas LBN 501-17 "Būvizmaksu noteikšanas kārtība" 9.punkta prasības.

1. **Jautājums:**

2017.gada 13.septembrī tika veikti grozījumi būvprojektā norādīto darbu apjomos (8.pielikums) precizējot trūkstošās pozīcijas ar norādi, ka tas pievienots pielikumā.

Lūdzam ievietot mājaslapā precizētos darbu apjomus.

**Lūdzam veikt labojumus un pagarināt piedāvājumu iesniegšanas termiņu.**

**Atbilde:**

Mājaslapā ir pieejami grozījumi nolikumā un būvprojektā.